Gaither Homecoming

Gaither Homecoming er det felles navnet som brukes på en serie videoer, musikkinnspillinger og konserter som organiseres, markedsføres og til vanlig presenteres av sangeren og impresarioen Bill Gaither. Tittelen er brukt på mer enn 60 videoer, dusinvis av innspillinger og en årlig turné med konserter som trakk mer enn en halv million tilhørere i 2004, siste år det finnes statistikk for.

Begynnelsen

Det første Gaither Homecoming var knapt planlagt og mest improvisert. Gaither Vocal Band hadde akkurat startet en opptaksperiode i et studio i Nashville, Tennessee. De arbeidet med et musikkalbum som presenterte flere av de store stemmene innen Southern Gospel-musikk. Etter opptaket ble artistene igjen for å snakke sammen og synge gamle standardmelodier rundt pianoet. Gaither tok opp den improviserte sangen og ga det ut senere. Innspillingen ble så godt mottatt at Gaither startet å lage en serie med profesjonelt produserte videoer med større samlinger av gospelmusikere.

Format

Formatet for nesten alle videoene i serien er svært likt: Et studio eller et forsamlingslokale med en gruppe på flere dusin sangere og musikere hvor fremste rekke viser utøvere med lange og legendariske karrierer i Southern Gospel-tradisjonen. De får selskap av yngre musikere, noen av dem i begynnelsen av karrieren av musikere Gaither disponerer. Han leder selv hele gruppen i flere sanger, med solister og grupper som kommer inn med sanger i tillegg. Kommentarer og vitnesbyrd av de eldre sangerne er en fast del av serien. I senere videoer er også døden blitt en del av bildet, ettersom gruppen minnes musikere som er døde siden forrige samling.
De fleste videoene eller DVD-ene har også en CD.
Selv flere år etter utgivelsen og etter at serien startet, topper videoene og CD-ene svært ofte salgslistene, også etter at flere av de mest folkekjære utøverne er gått bort. Innspillingene Gaither Homecoming Tour: Live From Toronto og Canadian Homecoming, var henholdsvis første og tredje på Billboards musikkvideoliste, og den medfølgende CD kom også inn på CCMlistene. 
Innspillingen i 2007 av How Great Thou Art ble nominert til Dove Award.

Konsertserie

I 1996 ledet videoserien til en konserttur med format som lignet videoene. Som regel arrangeres konsertene fredager og lørdager, som oftest i to forskjellige byer. Mange mener at Southern Gospel er mest populært i sørstatene i USA, men turneen trekker fulle hus over hele landet og til og med i Canada. I 2008 var Gaither Homecoming for første gang i Oslo og fylte Oslo Spektrum.  
I 2004 kom turneen på 16.-plass på Pollstars liste over slike turneer, det gjorde det bedre enn tungvektere innen popmusikk som Elton John, Fleetwood Mac og Rod Stewart.

Fjernsynserie

Videoopptakene har blitt omredigert til en serie time- og halvtimeslange program som er vist på kristne TV-kanaler som TBN, noen ganger i form av en infomercial, brukt for å selge videoene. Fra 2004 har de også kommet på flere generelle TV-kanaler uten reklame for videoene.

Cruise

Serien har ført til at det arrangeres cruise to ganger årlig. Normalt går et cruise til Alaska i september og til varmere strøk i februar. Det var på et av disse cruisene at en av kristen musikks mest tragiske episoder skjedde i 2006 da Anthony Burger fikk hjerteinfarkt mens han akkompagnerte Gaither, hans kone Gloria og Guy Penrod og døde etter bare 45 minutter.